CELEX: 62014CN0151
Language: da
Date: 2014-03-31 00:00:00
Title: Sag C-151/14: Sag anlagt den 31. marts 2014 — Europa-Kommissionen mod Republikken Letland

26.5.2014   
            
            
               DA
            
            
               Den Europæiske Unions Tidende
            
            
               C 159/19
            
         Sag anlagt den 31. marts 2014 — Europa-Kommissionen mod Republikken Letland
   (Sag C-151/14)
   2014/C 159/26
   Processprog: lettisk
   
      Parter
   
   
      Sagsøger: Europa-Kommissionen (ved I. Rubene og H. Støvlbæk, som befuldmægtigede)
   
      Sagsøgt: Republikken Letland
   
      Sagsøgerens påstande
   
   
               —
            
            
               Det fastslås, at notarembedet, således som dette for nuværende er reguleret i den lettiske retsorden, ikke kan anses for at udgøre en udøvelse af offentlig myndighed i en medlemsstat som omhandlet i undtagelsen i artikel 51, stk. 1, i traktaten om Den Europæiske Unions funktionsmåde, og følgelig erklæres Republikken Letlands retsregler, idet disse kræver lettisk nationalitet for at kunne udnævnes til notar, at udgøre forskelsbehandling på grundlag af nationalitet, hvilket er forbudt i henhold til traktatens artikel 49.
            
         
               —
            
            
               Det fastslås, at Republikken Letland har tilsidesat sine forpligtelser i henhold til traktatens artikel 49 ved at betinge udnævnelsen til notar af, at den pågældende har lettisk nationalitet.
            
         
               —
            
            
               Republikken Letland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen har anført, at kravet om lettisk nationalitet for at få adgang til hvervet som notar udgør forskelsbehandling og udgør en uforholdsmæssig begrænsning af den frie etableringsret. Dermed har Republikken Letland ikke opfyldt sine forpligtelser i henhold til artikel 49 i traktaten om Den Europæiske Unions funktionsmåde.
   Kommissionen har gjort gældende, at eftersom udøvelsen af notarvirksomhed ifølge Republikken Letlands retsregler ikke vedrører udøvelse af offentlig myndighed, kan kravet om nationalitet for at kunne få adgang til hvervet som notar derfor ikke begrundes i den undtagelse, der er fastsat i artikel 51 i traktaten om Den Europæiske Unions funktionsmåde.